CELEX: 52013PC0440
Language: mt
Date: 2013-06-20
Title: Proposta għal DEĊIŻJONI TAL-KUNSILL li testendi l-perjodu ta' applikazzjoni tal-miżuri stipulati għar-Repubblika tal-Ginea bid-Deċiżjoni 2011/465/UE u li temenda dik id-Deċiżjoni

|
			
		
		
		52013PC0440
		
			Proposta għal DEĊIŻJONI TAL-KUNSILL li testendi l-perjodu ta' applikazzjoni tal-miżuri stipulati għar-Repubblika tal-Ginea bid-Deċiżjoni 2011/465/UE u li temenda dik id-Deċiżjoni /* COM/2013/0440 final - 2013/0209 (NLE) */
			
				
		
		
			
			   	MEMORANDUM TA’ SPJEGAZZJONI
F'Lulju 2011 il-Kunsill tal-Unjoni
Ewropea illaxka l-miżuri xierqa imposti fuq il-Ginea, b'rikonoxximent
tal-progress li sar lejn ritorn lejn stat irregolat mill-kostituzzjoni wara
l-inawgurazzjoni tal-President tar-Repubblika Alpha Condé wara elezzjonijiet
demokratiċi. Il-Kunsill fakkar, madankollu, li t-tranżizzjoni kienet
tispiċċa biss meta jkun hemm elezzjonijiet leġiżlattivi
liberi u trasparenti — l-aħħar punt biex terġa’ tibda
l-koperazzjoni mal-Ginea skont l-għaxar Fond Ewropew
għall-Iżvilupp (FEŻ) (Deċiżjoni 2011/465/UE). 
Id-Deċiżjoni tal-Kunsill
2011/465/UE, estiża permezz tad-Deċiżjoni tal-Kunsill
2012/404/UE, tiskadi fid-19 ta’ Lulju 2013. Hija tistabilixxi żewġ
punti ta' riferiment: (1) l-adozzjoni ta' kronogramma dettaljat
għaż-żamma ta' elezzjonijiet leġiżlattivi qabel tmiem
l-2012; (2) iż-żamma ta’ elezzjonijiet leġiżlattivi liberi
u trasparenti. Wara l-adozzjoni u t-trasmizzjoni mill-Kummissjoni Elettorali
Nazzjonali Indipendenti tal-Ginea ta' kronogramma elettoralli
għaż-żamma ta' elezzjonijiet f'Mejju 2013, il-Kunsill tal-UE
kkunsidra li l-ewwel punt ta' riferiment kien intlaħaq. Id-DSP/PIN
taħt l-għaxar FEŻ għalhekk ġie ffirmat fil-21 ta'
Diċembru 2012 fi Brussell. 
Fit-13 ta' April 2013 digriet presidenzjali stabilixxa
d-data tal-elezzjonijiet leġiżlattiv għat-30 ta' Ġunju
2013. 
Minħabba d-dewmien li diġà
seħħ fl-implimentazzjoni tal-kalendarju elettorali u tensjonijiet
politiki qawwija dwar iż-żamma tal-elezzjonijiet fid-data u
l-kundizzjonijiet previsti, huwa neċessarju li jiġi estiż
il-perjodu ta' validità tad-Deċiżjoni tal-Kunsill 2011/465/UE b'sena
u d-data limitu għaż-żamma tal-elezzjonijiet
leġiżlattivi sal-aħħar ta' Ottubru 2013. Jekk l-elezzjonijiet
isiru wara din id-data, l-UE ma tkunx tista' żżom l-impenn
tagħha li tiffirma d-deċiżjonijiet ta' finanzjament
għall-bqija tal-proġetti/programmi tal-għaxar FEŻ
minħabba li d-Deċiżjoni tal-Kunsill 1/2006 tistabilixxi d-data
limitu ta' impenn tal-fondi tal-għaxar FEŻ għall-31 ta'
Diċembru 2013 ("klawżola sunset"). 
2013/0209 (NLE)
Proposta għal
DEĊIŻJONI TAL-KUNSILL
li testendi l-perjodu ta' applikazzjoni tal-miżuri
stipulati għar-Repubblika tal-Ginea bid-Deċiżjoni 2011/465/UE
u li temenda dik id-Deċiżjoni
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, 
Wara li kkunsidra l-Ftehim ta’ Sħubija
bejn il-membri tal-Grupp ta’ Stati Afrikani, tal-Karibew u tal-Paċifiku,
minn naħa waħda, u l-Komunità Ewropea u l-Istati Membri tagħha,
min-naħa l-oħra, iffirmat f’Cotonou fit-23 ta’ Ġunju 2000[1], kif emendat l-aħħar
f’Ouagadougou fit-22 ta’ Ġunju 2010[2]
(“il-Ftehim ta’ Sħubija AKP-UE”), u partikolarment l-Artikolu 96
tiegħu,
Wara li kkunsidra l-Ftehim Intern bejn
ir-rappreżentanti tal-gvernijiet tal-Istati Membri, li jiltaqgħu fi
ħdan il-Kunsill, dwar miżuri li għandhom jittieħdu u
proċeduri li għandhom ikunu segwiti għall-implimentazzjoni
tal-Ftehim ta' Sħubija AKP-UE[3],
u b'mod partikolari l-Artikolu 3 tiegħu,
Wara li kkunsidra l-proposta tal-Kummissjoni
Ewropea, 
Billi:
(1)       Id-Deċiżjoni
tal-Kunsill 2011/465/UE tat-18 ta' Lulju 2011 tistipula
miżuri xierqa għall-Ginea skont l-Artikolu 96(2)(c) tal-Ftehim
ta' Sħubija AKP-UE. 
(2)       Id-Deċiżjoni
2011/465/UE, estiża u emendata permezz tad-Deċiżjoni tal-Kunsill
2012/404/UE , tistabbilixxi żewġ kundizzjonijiet biex terġa’
tibda l-koperazzjoni mar-Repubblika tal-Ginea, jiġifieri t-tfassil ta'
skeda dettaljata u l-adozzjoni mill-awtoritajiet kompetenti ta' kronogramma
dettaljata għaż-żamma tal-elezzjonijiet parlamentari
sal-aħħar tal-2012, u ż-żamma ta' elezzjonijiet
leġiżlattivi ħielsa u trasparenti. 
(3)       Wara t-trażmissjoni
mill-President tal-Kummissjoni Elettorali Nazzjonali Indipendenti
tal-kronogramma fid-dawl taż-żamma tal-elezzjonijiet
leġiżlattivi fit-12 ta' Mejju 2013, il-Kunsill tal-UE kkunsidra li
l-ewwel punt ta' riferiment kien intlaħaq. 
(4)       Fit-13 ta' April 2013 digriet
presidenzjali stabilixxa d-data tal-elezzjonijiet leġiżlattivi
għat-30 ta' Ġunju 2013. L-iskadenza legali għall-pubblikazzjoni
mill-Qorti Suprema tar-Repubblika tal-Ginea tar-riżultati finali
tal-elezzjonijiet tmur lil hinn mid-19 ta' Lulju 2013, id-data ta' skadenza
tad-Deċiżjoni fis-seħħ.
(5)       Huwa meħtieġ li
jiġi estiż il-perijodu tal-applikazzjoni tal-miżuri xierqa
stabbiliti fid-Deċiżjoni 2011/465/UE u li tiġi estiża
l-iskadenza stabbilita f’dawk il-miżuri għaż-żamma
tal-elezzjonijiet leġiżlativi liberi u trasparenti fir-Repubblika
tal-Ginea sal-aħħar ta' Ottubru 2013,
ADOTTA DIN ID-DEĊIŻJONI: 
Artikolu 1
Il-perjodu ta' validitià
tad-Deċiżjoni 2011/465/UE, hekk kif revokata u emendata bid-Deċiżjoni
2012/404/UE, hija revokata għal tnax-il xhar addizzjonali. Għal dan
il-għan, fl-Artikolu 3 tad-Deċiżjoni 2011/465/UE, id-data
“19 ta’ Lulju 2013” hija mibdula bid-data “19 ta’ Lulju 2014”.
Artikolu 2
Id-data limitu għall-impenn
tar-Repubblika tal-Ginea li żżomm elezzjonijiet leġiżlativi
liberi u trasparenti, kif stipulat fil-miżuri xierqa speċifikati
fl-Anness tad-Deċiżjoni 2011/465/UE, hija postposta għall-31 ta'
Ottubru 2013. 
Artikolu 3
Din id-Deċiżjoni għandha
tidħol fis-seħħ fil-jum tal-adozzjoni tagħha. Għandha
tiġi ppubblikata f’Il-Ġurnal Uffiċjali tal-Unjoni Ewropea.
Magħmul fi Brussell,
Għall-Kunsill
Il-President
[1]               ĠU
L 317 tal-15.12.2000, p.3
[2]               ĠU
L 287 tal-04.11.2010, p.3
[3]               ĠU
L 317, 15.12.2000, p.376, emendat mill-ĠU L 247, 09.09.2006, p.48